armvectores/hy_wikipedia_2023 huggingface dataset:
Թխկուտ

Անվան այլ կիրառումների համար տե՛ս՝ Թխկուտ (այլ կիրառումներ)Թխկուտ (նախկին անվանումները` Մարալզամի, Վարդանաձոր Երկրորդ),
գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 9 կմ հյուսիս-արևմուտք, Մեղրի գետի ձախ ափին, ծովի մակարդակից մոտ 1200 մ բարձրության վրա։ Հեռավորությունը մարզկենտրոնից ճանապարհով կազմում է մոտ 60 կմ։ Բնակչությունը` 69 մարդ (2011), հայեր։
Վարդանազուր Երկրորդ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ` հարևան Այգեձոր և Վարդանիձոր գյուղերի հետ կազմելով Վարդանիձոր համայնքը։ Թխկուտ է վերանվանվել 2006 թ. հուլիսի 4-ին։


== Բնակչություն ==
Ըստ ՀՀ 2011 թ. մարդահամարի արդյունքների` Թխկուտի մշտական բնակչությունը կազմել է 69, առկա բնակչությունը` 45 մարդ։ Մինչև 1988-1989 թթ. գյուղը բնակեցված էին ադրբեջանցիներով, այնուհետ` հայերով։ Թխկուտի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, այգեգործությամբ, կերային կուլտուրաների մշակությամբ և բանջարաբուծությամբ։


== Օգտակար հանածոներ ==
Գյուղի մոտ կա պղնձամոլիբդենային հանքավայր։


== Ծանոթագրություններ ==
Սեն Միշել դը Լիվե

Սեն Միշել դը Լիվե (ֆր.՝ Saint-Michel-de-Livet), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 187 մարդ, բնակչության խտությունը` 39.45 մարդ/կմ²։ Բնակավայրը զբաղեցնում է 4.74 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 135 աշխատունակ (15-64 տարեկան)  բնակիչ, որոնցից ակտիվ էին 99-ը, իսկ ոչ ակտիվները` 36։ Ակտիվության ցուցանիշը կազմում է 73,3 %։ 99 աշխատունակ մարդկանցից աշխատել է 91 անձ (44 տղամարդ և 47 կին)։ Գործազուրկ են եղել 8 անձ (4 տղամարդ և 4 կին)։ 36 անաշխատունակներից 11-ը եղել են աշակերտներ կամ ուսանողներ, 19-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ատկա (այլ կիրառումներ)

Ատկա, կարող է վերաբերել՝

Ատկա - քաղաքատիպ ավան Ռուսաստանի Մագադանի մարզի Խասինսկի շրջանի կազմում
Ատկա - Անդրեյանովսկյան կղզիներից ամենախոշորը, որոնք այժմ Ալեուտյան կղզիների մասն են կազմում
Աստերոիդների ցանկ (144801-144900)

Աստերոիդների ցանկ (144701-144800)  • Աստերոիդների ցանկ  • Աստերոիդների ցանկ (144901-145000)
 Աստերոիդների ցանկ (144701-144800)  • Աստերոիդների ցանկ  • Աստերոիդների ցանկ (144901-145000)
Սենտ Սյուզան (Արյեժի գավառ)

Սենտ Սյուզան (ֆր.՝ Sainte-Suzanne), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Լե Ֆոսա կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09342։


== Բնակչություն ==
Համայնքի բնակչությունը 2008 թվականին կազմում էր 242 մարդ։


== Տնտեսություն ==
2007 թվականի տվյալներով 150 աշխատունակ տարիքի մարդկանցից (15-64 տարեկան) 118-ը տնտեսապես ակտիվ էին, 32-ը անգործունակ (ակտիվության ցուցանիշը 78,7 %, 1999 թվականին եղել է՝ 71,4 %)։ 118 աշխատունակ բնակիչներից 98-ը աշխատում էին (58 տղամարդ և 40 կին), անաշխատանք էին 20-ը (6 տղամարդ և 14 կին)։ 32 անգործունակ մարդկանցից 7-ը աշակերտներ կամ ուսանողներ են, 16-ը թոշակառու, 9-ը անաշխատունակ էին այլ պատճառներով։


== Տեսարժան վայրեր ==
Սենտ Սյուզան ռոմանական եկեղեցի


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սենտ Սյուզան» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-31 
«Սենտ Սյուզան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Միրա Գոնսալես

Միրա Գոնսալես (անգլ.՝ Mira Gonzalez), ամերիկացի բանաստեղծ։ Նրա առաջին հավաքածուն` «Ես երբեք այնքան գեղեցիկ չեմ լինի, որ մենք միասին գեղեցիկ լինենք», 2013 թվականի հունվարի 31-ին հրատարակել է Sorry House հանդեսից Սփենսեր Մադսենը։ Ըստ Nylon ամսագրի Լիզա Դարվինի` Գոնսալեսը «զվարթ աղջիկ բանաստեղծների ամբողջովին նոր խմբի» մի մաս է, որի գործը «բարեհոգի, խորաթափանցության և դյուրագրգռվածության զուգակցումն է ներըմբռնման և թարմացնող հումորի հետ»։ Նա տպագրվել է ամսագրերում, այդ թվում՝ Vice, Hobart և Muumuu House: 2015 թվականին Գոնսալեսը և Թաո Լինը թողարկել են «Ընտրյալ թվիթներ» համատեղ կրկնակի գիրքը, որում ընդգրկված են եղել Twitter-ի նրա երեք հաշիվների ընտրյալ մասեր, ինչպես նաև տեսողական արվեստ և «հավելյալ նյութ»։ 2015 թվականին երգչուհի Լիլի Ալենը տեղադրել է իր ձեռքի նկարը Գոնսալեսի «Ես երբեք այնքան գեղեցիկ չեմ լինի, որ մենք միասին գեղեցիկ լինենք» բանաստեղծությունների գրքի հետ, ինչը հանգեցրել է ենթադրությունների, որ երգչուհու ամուսնությունը անկայուն վիճակում է։ 
Գոնսալեսն իր գրելու գործընթացը  նկարագրել է հետևյալ կերպ.

Նա Կալիֆորնիայի Լոս Անջելես քաղաքից է։


== Մրցանակներ ==
Dazed & Confused ամսագիրն ընտրել է «Ես երբեք այնքան գեղեցիկ չեմ լինի, որ մենք միասին գեղեցիկ լինենք» գիրքը` որպես շաբաթվա նրա բանաստեղծական գիրք` համեմատելով Գոնսալեսին Թաո Լինի հետ` որպես բեղմնավոր և սոցիալական մեդիայի ակտիվ ներգործությամբ գրող։ 2014 թվականին հավաքածուն The Believer ամսագրի պոեզիայի մրցանակի եզրափակչի մասնակից է եղել։ 2013 թվականին Flavorwire առցանց մշակութային ամսագիրը Գոնսալեսին ճանաչել է «23 մարդկանցից, որոնք ձեզ կստիպեն հոգ տանել պոեզիայի մասին»։


== Գրախոսություններ ==
Ըստ տեսաբան Էմիլի Բլուդվորթ դե Բարրիոսի` Գոնսալեսը բանաստեղծություններից մեկում կրկնում է բառերի հաջորդականությունը շեշտադրման համար, տեխնիկա, որը երբեմն անվանում են հարակրկնություն, հույզը շեշտելու համար։ Գրախոսության մեջ նրա գրածները նկարագրվել են որպես «դաժան ազնվություն և մինիմալիստական բառապաշար և առոգանություն»։ «Տնտեսություն» ամսագրում գրախոսությունը նկարագրել է նրա բանաստեղծությունները որպես «կանխամտածված աշխատասիրություն», որը տարօրինակ ձևով եղել է «գերող»։
Կինոռեժիսոր և սցենարիստ Լենա Դանհեմը «The Guardian»-ում գրել է, որ գիրքը 2014 թվականի իր ամենասիրելիներից մեկն է, և որ այն բերում է «փորձարարական պոեզիա ինտերնետային դարաշրջանում` մութ, որոշակի կանացի խութերով` փառասիրություն, ընկճվածություն և սեր»։ Տեսաբան Էմմա-Լի Մոսը «The Guardian»-ում գրել է, որ Գոնսալեսի անձնավորությունը «արմատական է իր հակասություններով. նրա ձայնը և՛ փանկ է, և՛ անհետաքրքիր, և՛ անկարգ, և՛ հատկապես սեռական»։ The New Inquiry-ը Գոնսալեսի պոեզիան անվանել է «ձանձրալի գրության և  զգացմունքների ամբիվալենտության օրինակ», որը «հուշում է սրտառուչ, խառնաշփոթ տիեզերքի մասին»։


== Անձնական կյանք ==
Գոնսալեսը վիզուալ նկարիչ Լորա Նորթոնի դուստրն է և «Սև դրոշի» բասիստ Չուկ Դուկովսկու խորթ դուստրը։ Նրա մայրը, խորթ հայրը և եղբայր Միլոն Chuck Dukowski Sextet-ի անդամներ են։


== Ծանոթագրություններ ==


== Արտաքին հղումներ ==
Միրա Գոնսալեսի թվիթերյան հաշիվը
Միրա  Գոնսալեսը Մտքերի ծրագրում
Sorry House կայքէջ
Վելաս

Վելաս, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր գավառի արևելյան սահմանի վրա, Սասուն գետի ձախ ափի տարածքում, Մոկս քաղաքից 18 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տուզլուկուշևո

Տուզլուկուշևո (ռուս.՝ Тузлукушево, բաշկիրերեն՝ Туҙлыкыуыш), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2008 թվականին գրանցված տվյալներով կազմում էր 387 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կերոտ

Կերոտ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում կամ Խարբերդի վիլայեթի Դերսիմի գավառում։ Գտնվում էր Բալու քաղաքից 42 կմ հյուսիս-արևելք` լեռնալանջի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տակիձի Կոբայասի

Տակիձի Կոբայասի(小林 多喜二, հոկտեմբերի 13, 1903(1903-10-13), Օդատե, Ակիտա, Ճապոնիա - փետրվարի 20, 1933(1933-02-20)[…], Տոկիո, Ճապոնիա), ճապոնացի պրոլետարական գրող։


== Կենսագրություն ==
Ծնվել է Ակիտա պրեֆեկտուրայի Օդատե քաղաքում` գյուղացիական ընտանիքում, այնուհետև ընտանիքը տեղափոխվել է Հոկայդո նահանգի Օտարու քաղաք։ Համալսարանն ավարտելուց հետո աշխատել է բանկում։ Պատմվածքներ գրել սկսել է դեռ սովորելու ընթացքում։ Հիմնական թեման ընչազուրկների բախումն է շահերի աշխարհի հետ։ 1920 թվականների վերջին դարձել է ճապոնական պրոլետարական գրականության նշանավոր ներկայացուցիչ։ Հեղինակի ամենահայտնի գրքերից մեկը «Ծովախեցգետի որսացողը» («Kanikosen») վեպն է, որը գրվել է 1929 թվականին և պատմում է ճապոնական ձկնորսների ինքնակազմակերպման մասին դաժան շահագործմանը դիմագրավելու համար, մինչ այժմ ժողովրդականություն է վայելում և վերատպվել է 2008 թվականին՝ 500 հազար տպաքանակով, ինչպես նաև թարգմանվել է կորեերեն:1931 թվականին Կոբայաշին միացել է Ճապոնիայի Կոմունիստական ​​կուսակցությանը։ Չինաստանում Ճապոնիայի ագրեսիայի դեմ բողոքի ցույցերին մասնակցելուց հետո ստիպված է եղել անցնել ընդհատակ, սակայն հետագայում սադրիչի հետ հանդիպման ժամանակ ձերբակալվել է քաղաքական ոստիկանության կողմից և մահացել կտտանքների հետևանքով։


== Հիշողություն ==

1953 թվականին «Ծովախեցգետին որսացողը» վեպի հիման վրա նկարահանվել է նույնանուն ֆիլմը ։
1973 թվականին «Ծովախեցգետին որսացողը» և «Բացակայող կալվածատեր» վեպերի անգլերեն թարգմանությունը հովանավորել է ՅՈՒՆԵՍԿՕ-ն։
1974 թվականին ֆիլմ է նկարահանվել Տաջի Կոբայաշիի կյանքի մասին։
2009 թվականին լույս է տեսել «Ծովախեցգետիններ որսացողը» վեպի ևս մեկ էկրանավորում, որը ստեղծել է ռեժիսոր Սաբուն (Հիրոյուկի Տանական)։


== Ստեղծագործություններ ==
«Քեն» (1922)
«Հալածել են շներով» (1926)
«Ձնապաշտպանիչ պուրակ» (1928)
«Մարտի 15-ին» (1928)
«Բացակայող կալվածատերը» (1929)
«Ծովախեցգետին որսացողը» (1929)
«Գործարանային բջիջ» (1930)
«Կազմակերպիչ» (1931)
«Կյանքը կուսակցության համար» (1932)


== Գրքեր ==
Տակիջի Կոբայաշի, Ընտրյալ երկեր, Գեղարվեստի պետական ​​հրատարակչություն, 1957 թվական հղում՝  https://vk.com/mkmolot?w=wall-41579462_5455


== Ծանոթագրություններ ==


== Արտաքին հղումներ ==
Электронные тексты работ Такидзи Кобаяси (на японском языке)
Кобаяси Т. - Избранное - 1957
Կոզարա ազգային պարկ

Կոզարա ազգային պարկ, ազգային պարկ, որը գտնվում է Սերբիական Հանրապետությունում։ Պարկը զբաղեցնում է 3520 հա տարածք և ստեղծվել է 1987 թվականին Կոզարա լեռան շրջակայքում` մշակութային, պատմական և բնական ժառանգության պաշտպանության նպատակով։ Կոզարա ազգային պարկը մտնում է Եվրոպայի Դաշնության ազգային պարկերի մեջ՝ EUROPAR։ Պարկի կենտրոնական մասը զբաղեցնում է Մրակովիցա շրջանը։ Այստեղ կան նաև ուրիշ բարձրություններ՝ Գոլա պլանինա (876 մետր), Ռուդինե (750 մետր), Յարչևիցա (740 մետր), Գլավուշա (793 մետր), Բեշիչա Պոլյանա (784 մետր), Վրնովաչկա Գլավա (719 մետր),  Բենկովաց Յուրիշինա կոաս (705 մետր), Շուպլիկովաց (652 մետր), Կոզարաչկի Կամեն (659 մետր) և այլն։
1942 թվականին այս վայրում է տեղի ունեցել հայտնի Կոզարայի ապստամբությունը։


== Պատկերասրահ ==

		


== Ծանոթագրություններ ==


== Արտաքին հղումներ ==
https://www.youtube.com/watch?v=HijNPcqZdEg
https://www.youtube.com/watch?v=ldVBfbgjCPU
https://www.youtube.com/watch?v=ncmiiht-Sy4
https://www.youtube.com/watch?v=S1T1-t4_dEM
https://www.youtube.com/watch?v=XuP3QfyX5Ho
https://www.youtube.com/watch?v=HHu3xE5TEWY
https://www.youtube.com/watch?v=iThjSL-KQiE
https://www.youtube.com/watch?v=Sc71WGetA4Y&list=PLFMuucAs-oBsd8yOeLZeeZMP4zsdSu7mo
https://www.youtube.com/watch?v=MY8LCtIPDwk
https://www.youtube.com/watch?v=wKP8nCx6x84
Պունիշչի

Պունիշչի (ռուս.՝ Пунищи), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բենգալերեն Վիքիպեդիա

Բենգալերեն Վիքիպեդիա (բենգալերեն՝ বাংলা উইকিপিডিয়া), Վիքիպեդիա բազմալեզու և ազատ հանրագիտարանի Բենգալերեն տարբերակն է։


== Վիճակագրություն ==
Այսօր՝ 8 Ապրիլի 2023 թվականին Վիքիպեդիայի Բենգալերեն բաժինը ունի 136 949 հոդված։ Գրանցված են 415 096 մասնակից, նրանցից 1407 կատարել են գոնե մեկ խմբագրում անցած 30 օրվա ընթացքում, իսկ 13 մասնակից ունեն ադմինիստրատորի կարգավիճակ։ Ընդհանուր խմբագրումների թիվը հատում է 6 585 145-ը։


== Արտաքին հղումներ ==
Բենգալերեն Վիքիպեդիա (բենգ.)
Գոլուբովսկի գյուղական խորհուրդ (այլ կիրառումներ)

Գոլուբովսկի գյուղական խորհուրդ, կարող է վերաբերել՝

Գոլուբովսկի գյուղական խորհուրդ - Ուկրաինայի Սումիի մարզի Լեբեդինսկի շրջանում
Գոլուբովսկի գյուղական խորհուրդ - Ուկրաինայի Սումիի մարզի Սերեդինո-Բուդսկի շրջանում
Ալեքսանդրովկա (գյուղ, Լեբեդինի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ալեքսանդրովկա գյուղում բնակվում էր 180 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 314


== Դեպքեր ==


== Ծնունդներ ==


== Մահեր ==
Բիոմիցին

Բիոմիցին քլորաջրածնային, հակաբիոտիկ, ստացվում է Actinomyces aureofaciens սնկի կուլտուրայից։ 
Դեղնագույն, դառնահամ, բյուրեղային փոշի է։ Կիրառվում է թոքաբորբի, դիզենտերիայի, կապույտ հազի, բրուցելոզի, տուլարեմիայի, բծավոր տիֆի, միզասեռական և ստամոքոաղիքային համակարգերի հիվանդությունների (ներքին օգտագործում), այրվածքների, ֆլեգմոնի (լուծույթի ձևով) բուժման դեպքերում։ 
Այժմ կիրառվում է միայն անասնաբուժական նպատակներով։
(9513) 1971 UN

(9513) 1971 UN, աստերոիդ աստերոիդների հիմնական գոտում։ Հայտնաբերվել է 1971 թվականի հոկտեմբերի 26-ին Լյուբոշ Կոհոուտեկի կողմից Բերգդորֆում։
Միջին հեռավորությունը Արեգակից կազմում է 2,453917 ա. մ., առավելագույնը մոտենում է 1,874 ա. մ. հեռավորության վրա և հեռանում 3,0338 ա. մ.։ Արեգակի շուրջ մեկ ամբողջական պտույտ է կատարում 1404,07 երկրային օրվա ընթացքում, իր ուղեծրով շարժվելով միջինում 0,256398 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9513) 1971 UN աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լենինա (գյուղ, Մալովիսկայի շրջան)

Անվան այլ կիրառումների համար տե՛ս՝ ԼենինաԼենինա (ուկրաիներեն՝ Леніна), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Լենինա գյուղում բնակվում էր 289 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հաստվածք

Հաստվածք, հրաբխածին կամ մետամորֆային առաջացումների ամբողջություն։ Բնորոշվում է կազմող ապարների որոշ ընդհանրությամբ կամ նրանց հերթագայման բնույթով։ Կարող է ունենալ տարբեր հասակային ծավալ և հզորություն։ Հաստվածքի սահմանները կարող են չհամընկնել միասնական սանդղակի հիմնական ստորաբաժանումների և ռեգիոնալ շերտագրական ստորաբաժանումների հետ։ Ազատ օգտագործման շերտագրական միավոր է։
CGI (գրաֆիկա)

CGI (անգլ.՝ computer-generated imagery, համակարգչով գեներացված պատկերներ), անշարժ և շարժական պատկերներ, որոնք գեներացվել են համակարգչային գրաֆիկայի միջոցով և օգտագործվում են կերպարվեստում, կինեմատոգրաֆական հատուկ էֆեկտներում։ Համակարգչային խաղերում հիմնականում օգտագործում են համակարգչային գրաֆիկա, սակայն ժամանակ առ ժամանակ ավելանում ներխաղային վիդեոներ, որոնք հիմնված են CGI֊ի վրա։
Շարժական պատկերների հիմքում ընկած է համակարգչային անիմացիան, որը համարվում է CGI-ի ավելի նեղ դաշտը։ Այն օգտագործվում է կինեմատոգրաֆիայում՝ այնպիսի էֆեկտներ ստեղծելով, որ չի կարող ստեղծել ավանդական գրիմը։ Հանակարգչային անիմացիան կարող է փոխարինել կասկադյորներին, ինչպես նաև դեկորացիաներին։


== Պատմություն ==

Համակարգչային գրաֆիկան առաջին անգամ օգտագործվել է 1973 թվականի «Արևմուտքի աշխարհ» ֆիլմում։ 1970-ականներին ֆիլմերում օգտագորրծվեցին եռաչափ համակարգչային գրաֆիկայի տարրեր։ Այդ ֆիլմերից էին՝ «Ապագայի աշխարհը», «Աստղային պատերազմներ։ Էպիզոդ IV։ Նոր հույս» և «Օտարը» ֆիլմերը։ 1980֊ական թվականներին, մինչև երկրորդ «Տերմինատորի» դուրս գալը, Հոլիվուդը սկսեց շատ չօգտագործել համակարգչային գրաֆիկա։
«Յուրայի դարաշրջանի այգում» առաջին անգամ կարողացան փոխարինել կասկադյորին։ Հենց նույն ֆիլմում էլ առաջին անգամ կարողացան անընդհատ օգտագործել CGI (դինոզավրի կաշին և մկանները ավելացվել էին համակարգչային գրաֆիկայով) լուսանկարչությամբ։ 1995 թվականի «Խաղալիքիների պատմություն»֊ը եղավ առաջին լիամետրաժ մուլտֆիլմը, որն ամբողջովին մոդելավորված էր համակարգչով։ «Վերջին ֆանտազիա։ Ոգիները մեր մեջ» ֆիլմում առաջին անգամ կարողացան CGI֊ի օգնությամբ մարմնավորել իրական մարդկանց։


== CGI ստուդիաներ ==
Առաջին համակարգչային գրաֆիկայի ստուդիաներից դարձել է «Industrial Light & Magic» ընկերությունը, որը հիմնադրվել է Ջորջ Լուկասի կողմից 1975 թվականին։ «ILM»֊ն մտցրեց վիզուալ էֆեկտների հասկացությունը ֆիլմերում։


== Ծանոթագրություններ ==
(415) Պալացիա

(415) Պալացիա (անգլ.՝ Palatia), աստերոիդ աստերոիդների հիմնական գոտում։ Հայտնաբերվել է 1896 թվականի փետրվարի 7-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,790922 ա. մ., առավելագույնը մոտենում է 1,9494 ա. մ. հեռավորության վրա և հեռանում 3,6325 ա. մ., իսկ Երկրի ուղեծրին Պալացիա աստերոիդը նվազագույնը մոտենում է 0,9789 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1703,02 երկրային օրվա ընթացքում, իր ուղեծրով շարժվելով միջինում 0,211389 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,17° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(415) Պալացիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոսնովսկի գյուղական խորհուրդ (Գադյաչսկի շրջան)

Անվան այլ կիրառումների համար տե՛ս՝ Սոսնովսկի գյուղական խորհուրդ (այլ կիրառումներ)Սոսնովսկի գյուղական խորհուրդ  (ուկրաիներեն՝ Соснівська сільська рада), Ուկրաինայի Պոլտավայի մարզի Գադյաչսկի շրջանում։
2001 թվականի տվյալներով Սոսնովսկի գյուղական խորհրդում բնակվում էր 1110 մարդ։ Խորհրդում կա 1 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բրեմենյան երաժիշտներ & Co

«Բրեմենյան երաժիշտներ & Co» (ռուս.՝ «Бременские музыканты & Co»), մյուզիքլ Գրիմ եղբայրների «Բրեմենյան երաժիշտներ» հեքիաթի մոտիվներով։ Ալեքսանդր Աբդուլովի ռեժիսորական առաջին աշխատանքն է։


== Սյուժե ==
Ֆիլմ-հեքիաթը նկարահանվել է Յուրի Էնտինի և Վասիլի Լիվանովի «Բրեմենյան երաժիշտներ» մուլտֆիլմի մոտիվներով։ Տրուբադուրն ու նրա հավատարիմ ընկերները՝ Ավանակը, Կատուն, Աքաղաղն ու Շունը, ճանապարհորդում են աշխարհում։ Նրանք ճանապարհորդում են արդեն շատ վաղուցվանից, արդեն երրորդ սերունդն է փոխվել։ Բայց գուցե նրանք բոլորովին էլ կենդանիներ չեն, այլ նրանց դերերը կատարող թափառական արտիստներ։
Մի անգամ Տրուբադուրը տեսնում է գեղեցիկ Արքայադստերն ու առաջին հայացքից սիրահարվում նրան։ Սակայն Հիմար թագավորը չի ուզում, որ իր աղջիկն ամուսնանա աղքատ արտիստի հետ։


== Դերերում ==


== Նկարահանող խումբ ==
Սցենարի հեղինակ՝ Սերգեյ Սոլովյով, Ալեքսանդր Աբդուլովի մասնակցությամբ
Ռեժիսոր՝ Ալեքսանդր Աբդուլով
Օպերատոր՝ Յուրի Շայգարդանով
Նկարիչ՝ Սերգեյ Իվանով
Երաժշտությունը՝ Գենադի Գլադկովի
Գործիքավորումը՝ Սերգեյ Ռուդնիցկու
Հագուստները՝ Լարիսա Կոննիկովայի
Գրիմը՝ Նինա Կոլոդկինայի
Մոնտաժը՝ Վերա Կրուգլովայի
Ձայնը՝ Դմիտրի Նազարովի, Վլադիմիր Կապլանի, Վլադիմիր Չերեպանովի


== Քննադատություն և արձագանքներ ==
Միխայիլ Տրոֆիմենկով, Александр Абдулов порешил «Бременских музыкантов», Коммерсантъ, 2001։
Ֆեոդոր Ռազզակովն իր «Իրինա Ալֆյորովա։ Գեղեցկատես Աբդուլովի սիրելի կինը» («Ирина Алферова. Любимая женщина красавца Абдулова», Litres, 2017 ISBN 5040253052)) գրքում ֆիլմն ուղղակիորեն կոչել է ձախողում և նշել, որ դրա ստեղծումից հետո Աբդուլովը երկար ժամանակ չի զբաղվել ռեժիսուրայով և կենտրոնացել է դերասանական կարիերայի վրա։
Մարիա Կիմ, «Բրեմենյան երաժիշտներ» $2 մլն արժեքով («Бременские музыканты» ценой в $2 млн), Деловая столица, 2007։
Յուրի Գեյկո, Ինչպես է Աբդուլովը նկարահանել «Բրեմենյան երաժիշտները» (Как Абдулов снимал «Бременских музыкантов», 2003)։


== Փառատոններ և մրցանակներ ==
Ֆիլմը 2001 թվականին ներկայացվել է «Նիկա» մրցանակի և մասնակցել «Sochi Open Russian Film Festival» (2001) կինոփառատոնին։


== Ծանոթագրություններ ==


== Արտաքին հղումներ ==
Բրեմենյան երաժիշտներ & Co(անգլ.) ֆիլմը Internet Movie Database կայքում
Բելգորոդի շրջան

Բելգորոդի շրջան (ռուս.՝ Белгородский район), մունիցիպալ շրջան Ռուսաստանի Դաշնության Բելգորոդի մարզում։
Ստեղծվել է 1928 թվականին։ Վարչական կենտրոնը՝ Մայսկիյ։


== Աշխարհագրություն ==
Շրջանի տարածքի մակերեսը կազմում է 1400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 104571 մարդ։ Բնակչության խտությունը կազմում էր 74,69 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Գիորգի

Գիորգի (վրացերեն` გიორგი), հունական ծագումով վրացական անուն է, համապատասխանում է հայկական Գևորգ անվանը։


== Կրողները ==
Գիորգի Գաբաշվիլի (გიორგი (გიგო) ივანეს ძე გაბაშვილი, 1862-1936 թվականներ)` նկարիչ
Գիորգի Գաբիձե (გიორგი გაბაიძე, 1988 թվական -)` գրող, հրապարակախոս և պաշտոնյա
Գիորգի Մարգվելաշվիլի (გიორგი მარგველაშვილი, 1969 թվական -, Թբիլիսի)` քաղաքական գործիչ
Գիորգի Մելիքիշվիլի (გიორგი ალექსანდრეს ძე მელიქიშვილი, 1918-2002 թվականներ)` պատմաբան
Գիորգի Մերչուլե (გიორგი მერჩულე, ծննդյան և մահվան թվականները անհայտ են)` 10-րդ դարի գրող
Ամերիկայի քաղաքացիական պատերազմ

Ամերիկայի քաղաքացիական պատերազմ (Հյուսիսի և Հարավի պատերազմ, անգլ.՝ American Civil War), քաղաքացիական պատերազմ ԱՄՆ-ում 1861-ից 1865 թվականներին Հյուսիսի (Միություն) և հարավի (Համադաշնություն) միջև։ Պատերազմի սկիզբը արդյունք էր երկարատև հակամարտության ստրկության հարցի շուրջ։ Պատերազմն սկսվեց 1861 թվականի ապրիլին, երբ անջատողականները հարձակվեցին Ֆորտ Սամտերի վրա Հարավային Կարոլինայում Աբրահամ Լինքոլնի կողմից որպես ԱՄՆ-ի նախագահ երդմնակալությունից շատ չանցած։ Միության կողմնակիցները Հյուսիսում, որը նաև ընդգրկում էր աշխարհագրորեն արևմտյան և հարավային նահանգներ, հայտարարեցին իրենց աջակցությունը Սահմանադրությանը։ Նրանց դիմակայում էին Համադաշնային նահանգների անջատողականները, որոնք դեմ էին ստրկության վերացմանը։
ԱՄՆ 34 նահանգից յոթ հարավային ստրկատիրական նահանգները 1861 թվականի փետրվարին հայտարարեցին երկրից անջատման մասին և Ամերիկայի Համադաշնային Նահանգներ ապստամբություն իրականացրեցին ԱՄՆ-ի սահմանադրական կառավարության դեմ։ Համադաշնությունը հսկողության տակ առավ նվազագույնը տասնմեկ նահանգի նկատմամբ և նրանց միացան նաև Կենտուկի և Միսսուրի նահանգների կառավարությունները, սակայն առանց իրենց տարածքի կամ բնակչության։ Այս նահանգներին լիիրավ իրավունք տրվել ներկայացվելու Համադաշնության Կոնգրեսում Քաղաքացիական պատերազմի ժամանակ։ Մնացած երկու ստրկատիրական նահանգներ Դելիվերը և Մերիլենդը հրավիրվեցին միանալ Համադաշնությանը, սակայն հետագա զարգացումներ չունեցան։
Համադաշնային նահանգները երբեք դիվանագիտորեն չեն ճանաչվեց ԱՄՆ-ի կառավարության կամ որևէ այլ երկրի կողմից։ ԱՄՆ կառավարությանը հավատարիմ մնացած նահանգները կոչվեցին Միություն։ Միությունը և Համադաշնությունը արագորեն կամավորագրեցին զինվորներ և կռիվները հիմնականում տեղի ունեցան Հարավում։ Սպանվեցին 620.000-ից 750.000 զինվորական, ինչն ավելի շատ էր քան ԱՄՆ-ի բոլոր պատերազմները միասին վերցրած։
Պատերազմն ավարտվեց 1865 թվականի ապրիլի 9-ին, երբ գեներալ Ռոբերտ Էդվարդ Լին հանձնվեց գեներալ Ուլիսես Ս. Գրանթին Ապպոմատոքսի ճակատամարտում։ Այնուամենայնիվ Համադաշնության գեներալները շարունակեցին պայքարել, վերջինը անձնատուր եղավ հունիսի 23-ին։ Հարավի ենթակառուցվածքի մեծ մասն ավերված էր, հատկապես տրանսպորտային համակարգը։ Համադաշնությունը կազմալուծվեց, ստրկությունն արգելվեց և չորս միլիոն սևամորթ ստրուկներ ազատ արձակվեցին։ Պատերազմին հաջորդեց Վերակառուցման ժամանակաշրջանը, ազգային միասնությունը դանդաղորեն վերականգնվեց, ազգային կառավարությունը մեծացրեց իշխանությունը և քաղաքացիական և քաղաքական իրավունքներ տրվեցին ազատված սևամորթներին սահմանադրության և դաշնային օրենքների փոփոխությամբ։


== Ծանոթագրություններ ==
Պավել Նախիմովի հուշարձաններ (Մոսկվա)

Պավել Նախիմովի հուշարձաններ Մոսկվայում (ռուս.՝ Памятники Павлу Нахимову), ռուս ծովակալ Պավել Նախիմովի (1802-1855) երեք հուշարձաններ Ռուսաստանի մայրաքաղաք Մոսկվայում։ Տեղադրվել են 2005 թվականից մինչև 2012 թվականը։


== Սևաստոպոլյան պողոտա ==
55°40′35″ հս․ լ. 37°35′35″ ավ. ե. 

Նախագծի հեղինակն է հայ քանդակագործ Սերժիկ Արտաշեսի Ոսկանյանը, որը կիսանդրին նվիրել է Ռուսաստանին։ Տեղադրման նախաձեռնողն էր Սևծովյան նավատորմի վետերանների խորհուրդը։ Հուշարձանի բացումը տեղի է ունեցել 2005 թվականի սեպտեմբերի 4-ին, Սևաստոպոլյան պողոտայի թիվ 29 տան հարևանությամբ։ Հանդիսավոր արարողությանը ներկա են եղել Աշխարհական ակումբի և Նախիմովի հիշատակի նախանձախնդիրների ընկերության անդամները, Կոտլովկա շրջանի ղեկավար Կլավդիա Գրիգորևնա Գրինյակը, Հարավարևմտյան վարչական շրջանի ղեկավարի առաջին տեղակալ Օլգա Նիկոլաևնա Լարիոնովան, Նախիմովների գերդաստանի ներկայացուցիչ Ալեքսանդր Պավլովիչ Նախիմովը, Սմոլենսկի մարզի Նախիմովի թանգարանի տնօրեն Եվգենի Վիկտորովիչ Կուլակովը, Սևծովյան նավատորմի վետերանների խորհրդի նախագահ Անատոլի Ֆեոդորովիչ Ֆետիսովը։


== Լենինգրադյան խճուղի ==
55°50′19″ հս․ լ. 37°29′04″ ավ. ե.   
Հուշարձանը տեղադրվել է 2010 թվականի սեպտեմբերի 4-ին Մոսկվայի Պետրոս Մեծի անվան քաղաքային մանկական ծովային կենտրոնում` Լենինգրադյան խճուղի, 56ա հասցեով։


== Բոլշայա Կոսինսկայա փողոց ==
55°43′15″ հս․ լ. 37°51′28″ ավ. ե.
Հուշարձանի բացումը տեղի է ունեցել 2012 թվականի մայիսի 18-ին Կոսինսկի մանկական ծովային ակումբի մոտ։  Արարողությանը ներկա են եղել ակումբի հրամանատար Միխայիլ Գեորգիևիչ Շադրինը, որը նախաձեռնել էր հուշարձանի տեղադրումը, Նախիմովի անմիջական ժառանգ Ալեքսանդր Պավլովիչ Նախիմովը, նավատորմի աջակցության համառուսաստանյան շարժման ղեկավար Միխայիլ Պետրովիչ Նենաշևը, ռազմական ծովայինների միության ներկայացուցիչներ, նախիմովյան ուսումնարանի տարբեր տարիների շրջանավարտներ։ Քանդակագործ Ալեքսանդր Ապոլոնովի ստեղծած կիսանդրին ակումբին նվիրել է «Ռուսական փառքի ծառուղի» նախագիծը։ Պատվանդանի ձուլման, փոխադրման և քանդակի տեղադրման, ինչպես նաև այլ ծախսերը կատարվել են ակումբի հրամանատարի, վետերան նախիմովցիների, նավաստիների և մայրաքաղաքի բնակիչների կամավոր նվիրատվությունների հաշվին։


== Ծանոթագրություններ ==
Ռևուխա (այլ կիրառումներ)

Ռևուխա, կարող է վերաբերել՝

Ռևուխա - գյուղ, Ուկրաինայի Խմելնիցկիի մարզի Իզյասլավի շրջանում
Ռևուխա - գյուղ, Ուկրաինայի Խմելնիցկիի մարզի Լետիչևի շրջանում
(1712) Անգոլա

(1712) Անգոլա (անգլ.՝ Angola), աստերոիդ աստերոիդների հիմնական գոտում։ Հայտնաբերվել է 1935 թվականի մայիսի 28-ին Սիրիլ Ջեքսոնի կողմից Յոհանեսբուրգում։
Միջին հեռավորությունը Արեգակից կազմում է 3,16561 ա. մ., առավելագույնը մոտենում է 2,6872 ա. մ. հեռավորության վրա և հեռանում 3,644 ա. մ., իսկ Երկրի ուղեծրին Անգոլա աստերոիդը նվազագույնը մոտենում է 1,6805 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2057,24 երկրային օրվա ընթացքում, իր ուղեծրով շարժվելով միջինում 0,174992 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1712) Անգոլա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զինաթափում

Զինաթափում, պատերազմ վարելու միջոցների լիակատար ոչնչացման կամ նշանակալի կրճատման միջոցառումների ամբողջություն։ Կարող է լինել ինչպես բազմակողմանի, այնպես էլ միակողմանի։
Միջուկային և զանգվածային ոչնչացման այլ զենքերի կուտակումը զինաթափումը դարձնում է հրատապ խնդիր։ Զինված ուժերի սահմանափակ կիրառման պայմանագրեր կնքվել են դեռևս հնում։ Շահագործական հասարակարգերում զինաթափման գաղափարն իշխող դասակարգերն օգտագործել են քաղաքական խուսավարման, հակառակորդի ռազմական պոտենցիալը թուլացնելու, սեփականը՝ խթանելու նպատակով։
Ներկայում զինաթափումը հիմնականում ուղղված է միջուկային զենքերը վերահսկելուն, սահմանափակելուն և կրճատելուն։
Միցկի

Միցկի Միյավակի (անգլ՝ Mitski Miyawaki, ի ծնե անուն Միցուկի Ֆրենսիս Լեյքոք (անգլ՝ Mitsuki Francis Laycock սեպտեմբերի 27 1990, Միե, Ճապոնիա) ճապոնա-ամերիկացի երգիչ և երգահան։ Միցկին ինքնուրույն թողարկեց իր առաջին երկու ալբոմները՝ «Lush» (2012) և «Retired from Sad, New Career in Business»    (2013)։ Նա ձայնագրել է դրանք Purchase College’s Conservatory of Music երաժշտական ​​կոնսերվատորիայում սովորելիս։ Կոնսերվատորիան ավարտելուց հետո նա թողարկեց իր երրորդ ստուդիական ալբոմը՝ «Bury Me at Makeout Creek» (2014), Double Double Whammy-ի միջոցով։ Այնուհետև 2015 թվականին նա պայմանագիր կնքեց Dead Oceans-ի հետ, որտեղ թողարկեց «Puberty 2» (2016), «Be the Cowboy» (2018) և «Laurel Hell» (2022) ալբոմները։ The Guardian-ը նրան անվանել է Միացյալ Նահանգների «լավագույն երիտասարդ երգահան»։


== Կենսագրություն ==
Միցկի Միյավակին ծնվել է 1990 թվականի սեպտեմբերի 27-ին Ճապոնիայում։ Նա հաճախ էր տեղափոխվում իր հոր աշխատանքի պատճառով, որն աշխատում էր ԱՄՆ Պետական դեպարտամենտում։ Նախքան Միացյալ Նահանգներում հաստատվելը նա ապրել է տասներեք երկրներում, այդ թվում՝ Չինաստանում, Թուրքիայում, Մալայզիայում, Չեխիայում և Կոնգոյի Դեմոկրատական ​​Հանրապետությունում ։ Նա ավագ դպրոցում երգել է երգչախմբում և 18 տարեկանում գրել է իր առաջին երգը։
2019 թվականին նա ընդհատեց իր ակտիվ երաժշտական ​​գործունեությունը` շուրջ հինգ տարի գրեթե առանց դադարի տևած շրջագայություններից հետո։ Նրա երկրպագուները շատ հիասթափված էին և շատ գրառումներ էին անում նրա հեռանալու մասին, ուստի Միցկին հայտարարեց, որ չի պատրաստվում թողնել երաժշտությունը. սակայն, այդ ժամանակ նա իսկապես պատրաստվում էր ընդմիշտ ավարտել իր կարիերան։


== Անձնական կյանք ==
Միցկին արտացոլում է իր միջմշակութային ինքնությունը որպես «կիսով չափ ճապոնացի, կիսով չափ ամերիկացի, բայց ոչ ամբողջությամբ», մի զգացում, որը հաճախ արտացոլվում է նրա երաժշտության մեջ, որը երբեմն քննարկում է պատկանելության հարցերը։ Միցկին համարյա թե երբեք չի օգտագործում սոցիալական ցանցեր, նրա փոխարեն դրանք ղեկավարում են իր մենեջերները։ Ըստ Միցկիի, սոցիալական ցանցերը վատ են ազդում նրա ինքնագնահատականի վրա։
Միցկին ապրում է Նեշվիլում։ Նա վեգան է, սիրում է սարսափ ֆիլմեր, ունի ընտանի կատուներ։ 
Նա չի կիսվում իր անձնական կյանքի մանրամասներով, Rolling Stone-ին տված հարցազրույցում նա նույնիսկ հրաժարվել է նշել իր երկու կատուների մականունները։


== Սկավառակագրություն ==
Ստուդիական ալբոմներ`

Lush (2012)
Retired from Sad, New Career in Business (2013)
Bury Me at Makeout Creek (2014)
Puberty 2 (2016)Be the Cowboy (2018)Laurel Hell (2022)
Սինագրա

Սինագրա  (իտալերեն՝ Sinagra) կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 3038 մարդ, բնակչության խտությունը կազմում է 132 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 98069։ Հեռախոսային կոդը՝ +39 0941։


== Արտաքին հղումներ ==
Բնակավայրի պաշտոնական կայք (իտալ.)
Յուզարի

Յուրի Նավրոցկի (մայիսի 11, 1991(1991-05-11), Մինսկ, Բելառուսական ԽՍՀ, ԽՍՀՄ), ավելի լավ հայտնի որպես Յուզարի, բելառուսցի երգիչ և երգահան է, ով Մայմունայի հետ միասին ներկայացնելու է Բելառուսը Եվրատեսիլ 2015 երգի մրցույթում "Time" (Ժամանակ) երգով։
Նախկինում Յուզարին մասնակցել է Եվրատեսիլի բելառուսական նախընտրական փուլերին. մասնավորապես 2012-ին նա "The Winner" (Հաղթողը) երգով զբաղեցրեց 5-րդ հորիզանականը, իսկ 2013-ին "Secret" (Գաղտնիք) երգով՝ 8-րդը։ Իսկ 2011-ին Յուզարին հանդես եկավ որպես բեքվոկալիստ Անաստասիա Վիննիկովայի ելույթի ընթացքում, ով այդ տարի ներկայացնում էր Բելառուսը Եվրատեսիլ երգի մրցույթում։
Յուզարին հեղինակել է նաև Մանկական Եվրատեսիլ 2014 երգի մրցույթում Բելառուսը ներկայացնող Նադեժդա Միսյակովայի "Сокал" (Բազե) երգը։


== Ծանոթագրություններ ==
Քաղաձոր (գետ)

Քաղաձոր (նախկինում՝ Կաչադարա), գետակ Հայաստանի Սյունիքի մարզում, Գեղի գետի ձախ օժանդակը։ Սկիզբ է առնում Բարգուշատի լեռների հարավային լանջերից բխող աղբյուրներից և Նոր Աստղաբերդ գյուղից 4 կմ հյուսիս-արևմուտք միանում մայր գետին։ Երկարությունը՝ 8 կմ։


== Ծանոթագրություններ ==
Նատրիումի աուրատ

Նատրիումի աուրատ, անօրգանական միացություն, լուծվում է ջրում, քիմիական բանաձևն է՝ Na[AuO2]։ Առաջացնում է բյուրեղահիդրատ, կանաչ բյուրեղների տեսքով։


== Ստացում ==
Նատրիումի և ոսկու հիդրոքսիդների փոխազդեցությունից.
  
    
      
        
          
            A
            u
            O
            O
            H
            +
            N
            a
            O
            H
             
            
              
                →
                
                  
                    100
                    
                      o
                    
                  
                  C
                
              
            
             
            N
            a
            [
            A
            u
            
              O
              
                2
              
            
            ]
            ⋅
            
              H
              
                2
              
            
            O
          
        
      
    
    {\displaystyle {\mathsf {AuOOH+NaOH\ {\xrightarrow {100^{o}C}}\ Na[AuO_{2}]\cdot H_{2}O}}}
  Բարիումի աուրատի և նատրիումի սուլֆատի փոխազդեցությունից.
  
    
      
        
          
            B
            a
            [
            A
            u
            
              O
              
                2
              
            
            
              ]
              
                2
              
            
            +
            N
            
              a
              
                2
              
            
            S
            
              O
              
                4
              
            
            +
            2
            
              H
              
                2
              
            
            O
             
            
              
                →
                
                  
                    100
                    
                      o
                    
                  
                  C
                
              
            
             
            2
            N
            a
            [
            A
            u
            
              O
              
                2
              
            
            ]
            ⋅
            
              H
              
                2
              
            
            O
            +
            B
            a
            S
            
              O
              
                4
              
            
            ↓
          
        
      
    
    {\displaystyle {\mathsf {Ba[AuO_{2}]_{2}+Na_{2}SO_{4}+2H_{2}O\ {\xrightarrow {100^{o}C}}\ 2Na[AuO_{2}]\cdot H_{2}O+BaSO_{4}\downarrow }}}
  


== Ֆիզիկական հատկություններ ==
Նատրիումի աուրատը առաջացնում է բյուրեղահիդրատ Na[AuO2]•H2O, կանաչ բյուրեղների տեսքով։ Լուծվում է ջրում, չի լուծվում էթանոլում


== Գրականություն ==
Химическая энциклопедия / Редкол.։ Кнунянц И.Л. и др.. — М.։ Советская энциклопедия, 1990. — Т. 2. — 671 с. — ISBN 5-82270-035-5
Рипан Р., Четяну И. Неорганическая химия. Химия металлов. — М.։ Мир, 1972. — Т. 2. — 871 с.
Մալցև (այլ կիրառումներ)

Մալցև, կարող է վերաբերել,

Անատոլի Մալցև, խորհրդային մաթեմատիկոս (1909-1967)։
Տերենտի Մալցև, գյուղատնտեսական արտադրության նորարար, ՀամԳԳԱ պատվավոր ակադեմիկոս (1895)։
Ֆուտբոլի Իտալիայի սուպերգավաթ 2012

Ֆուտբոլի Իտալիայի Սուպերգավաթ 2012 (իտալերեն՝ Supercoppa italiana di calcio 2012), Իտալիայի Սուպերգավաթի 25-րդ խաղարկումն է, որն անցկացվել է 2012 թ. օգոստոսի 11-ին Պեկին քաղաքի մարզադաշտում։


== Խաղ ==


== Ծանոթագրություններ ==


== Արտաքին հղումներ ==
Հաշվետվություն soccerway.com կայքում
Սիրո գերին (սերիալ)

«Սիրո գերին», Շանթ ՀԸ եթերում ցուցադրվող բազմասերիանոց հեռուստանովել:


== Սյուժե ==
Հայաստանի հեռավոր մարզերից մեկում ապրող 15-ամյա Անուշին համագյուղացիները գտնում են մեծահարուստ Փայլակ Սանթրոսյանի մեքենայի մեջ` բռնաբարված ու անգիտակից վիճակում։ Մեքենայի մեջ է լինում նաև Փայլակի դին։ Անուշին սպանության մեղադրանքով դատապարտում են ազատազրկման։ Բանտում նա աղջիկ է ունենում, ում հանձնում է քրոջ խնամքին։
Տարիներ անց Անուշը ազատվում է բանտից, հանդիպում Ռուբենին, ով շատ է օգնում նրան։ Անուշը պարզում է, որ քույրն իր աղջկան` Արփիին, մեծացրել է որպես իր սեփական զավակի։ Դստերն ամեն օր տեսնելու հույսով նա աշխատանքի է անցնում քրոջ տանը, որտեղ կրկին նրա ճանապարհը խաչվում է Ռուբենի հետ, ով, պարզվում է, Փայլակի եղբայրն է։ Անուշն ու Ռուբենը ամուսնանում են, սակայն Անուշին նոր փորձություն է սպասվում, երբ նա հասկանում է, որ իր աղջիկը` Արփին, սիրահարված է Ռուբենին ու ատելու է իրեն։


== Դերերում ==


== Ցուցադրություն ==


== Արտաքին հղումներ ==
«Սիրո գերին» հեռուստանովելի էջը Շանթ ՀԸ պաշտոնական կայքում
Ակիմասա Նակամուրա

Ակիմասա Նակամուրա (ճապ.՝ 中村 彰正, 1961, Sanyō-Onoda, Յամագուտի, Ճապոնիա), ճապոնացի աստղագետ, աստերոիդների հայտնաբերող։ Աշխատում է Էքիմե պրեֆեկտուրայի Կումակոգեն ավանում։ 1994-2002 թվականները Կումակոգենի աստղադիտարանում հայտնաբերել է ընդհանուր առմամբ 109 աստերոիդ։ Նրա աստերոիդների մագնիտուդի մեծության գնահատականները ունեն առանձնահատուկ բարձր որակ և համարվում են աստղաչափական վերլուծության չափանիշներ։
Իր հայտնաբերած աստերոիդներից մեկը (44711) Կարպը նա անվանել է բեյսբոլի իր սիրելի թիմի՝ «Հիրոշիմա Տոյո Կարպի» պատվին ։
Նրա պատվին է անվանվել (10633) Ակիմասա աստերոիդը։


== Ծանոթագրություններ ==


== Արտաքին հղումներ ==
Գոգո Սալիպա

Գրիգոր Սալիպա, ավելի հայտնի է որպես Գոգո Սալիպա (Գօգօ Սալիբա) (անգլ.՝ Krikor (Koko) Saliba,1982 հունիսի 10), հայ ֆիդայի, Հայկական Ցեղասպանության արդարության մարտիկներ (en) կազմակերպության անդամ։


== Կենսագրություն ==
Գոգո Սալիպայի մահվան առիթով Հայկական Ցեղասպանության արդարության մարտիկներ կազմակերպության ներկայացուցիչները հետևյալ նամակն են գրել զոհվածի ընտանիքին, որն էլ այն հանձնել է Asbarez Daily Newspaper-ին հրապարակման նպատակով։


== Հիշատակ ==
Ներսիկ Իսպիրյանի «Գոգո Սալիպա» երգը։


== Արտաքին հղումներ ==
Մի երգի պատմություն — Գօգօ Սալիպա(չաշխատող հղում)


== Ծանոթագրություններ ==
Ագարակաձորի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Ագարակաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 52 հուշարձան (12 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Էդ Հելմս

Էդվարդ Պարկեր (Էդ) Հելմս (անգլ.՝ Edward Parker "Ed" Helms, հունվարի 24, 1974(1974-01-24), Ատլանտա), ամերիկացի դերասան և կատակերգու։ Հանդիսատեսին առավել հայտնի է «Ամենօրյա շոու» և «Օֆիս» հեռուստաշոուներից, ինչպես նաև «Տղաների հավաքույթ» կատակերգական եռապատումից։


== Ծանոթագրություններ ==


== Արտաքին հղումներ ==
Էջը IMDb կայքում(անգլ.)
Ջենիֆեր Ֆինիգան

Ջենիֆեր Ֆինիգան  (անգլ.՝ Jennifer Finnigan օգոստոսի 22, 1979(1979-08-22), Մոնրեալ, Քվեբեկ, Կանադա), կանադացի դերասանուհի։


== Վաղ տարիներ ==
Ջենիֆեր Ֆինիգանը ծնվել և մեծացել է Մոնրեալում՝ կանադացի ռադիոհաղորդավարի ընտանիքում։ 1996 թվականին ավարտել է կաթոլիկ դպրոցը և շուտով սկսել է իր կարիերան կանադական հեռուստատուսությունում։


== Կարիերա ==
2000 թվականին Ջենիֆեր Ֆինիգանը տեղափոխվել է ԱՄՆ, որպեսզի խաղա Բրիջիթ Ֆորեսթերի դերը «Համարձակներ և գեղեցիկներ» ցերեկային սերիալում։ Նույն թվականի դեկտեմբերին նա «Լորի Շոուի հետապնդումը» հեռուստաֆիլմում, որը դեռահաս աղջկա իրական սպանության մասին էր, խաղացել է գլխավոր դեր։ 2004 թվականին Ֆինիգանը նկարահանվել է «Համարձակներ և գեղեցիկներ» ցերեկային սերիալում, որի համար 3 անգամ ստացել է «Էմմի» ցերեկային մրցանակ և մի քանի այլ մրցանակներ։ Նա իր կարիերան սկսել է կառուցել պրայմ թայմում և առաջին հերթին «Ջորդանի հետաքննությունը» հեռուստասերիալում խաղացել է ախտաբան Դևան Մագուայերի դերը։ 2005 թվականին նա «Կատարելություն» սիթքոմում, որը առաջին եթերաշրջանից հետո փակվել է, խաղացել է գլխավոր դեր։
2005 թվականի աշնան սկզբից Ջենիֆեր Ֆինիգանը գլխավոր դեր է կատարել «Տան մոտ» հեռուստասերիալում։ Առաջին եթերաշրջանում սերիալը չափավոր հաջողություն է ունեցել, սակայն 2007 թվականին երկրորդ եթերաշրջանից հետո այն փակվել է։ 2009 թվականին նա նկարահանվել է պրոդյուսեր Շոնդա Ռայմսի «Տուփի ներսում» սերիալի պիլոտում, որն այդպես էլ կանաչ լույս չի ստացել հետագա արտադրության համար։ Նույն ժամանակաշրջանում նա նկարահանվել է մի քանի հեռուստաֆիլմերում՝ հիմնականում Lifetime ալիքի համար։ 2010-2011 թվականների եթերաշրջանում Ֆինիգանը խաղացել է ABC «Ես քեզ հետ լավ եմ» սիթքոմի, որը առաջին եթերաշրջանից հետո փակվել է, գլխավոր դերերից մեկը։ 2012 թվականին նա ստացել է «Երկուշաբթի առավոտյան» հեռուստաերիալի գլխավոր դերերից մեկը, որը նույնպես առաջին եթերաշրջանից հետո փակվել է։ 2013 թվականին Ֆինիգանը Կիրսթի Էլլիի հետ միասին գլխավոր դեր է խաղացել Lifetime հեռուստաալիքի «Մանուկների առևտուր» ֆիլմում, որից հետո գլխավոր դեր է ստացել է FX-ի «Բռնապետ» դրամայում։


== Անձնական կյանք ==
2007 թվականից Ջենիֆերն ամուսնացած է դերասան Ջոնաթան Սիլվերմանի հետ, որի հետ նա հանդիպել էր իրենց հարսանիքից 3 տարի առաջ։ Ամուսինները ունեն դուստր, որի անունը Էլլա Ջեք Սիլվերմանն է։


== Ֆիլմագրություն ==


== Ծանոթագրություն ==
Դունհայ կամուրջ

Դունհայ  կամ Արևելաչինական ծովի կամուրջ (չինարեն՝ 东海大桥), Արևելաչինական ծովի Հանչժոուան ծովածոցի վրա գտնվող կամուրջ՝ Չինաստանի ափամերձ հատվածում։ Այն միացնում է մայրցամաքային Շանհայը և ծովային նավահանգիստ Յանշանը, որը գտնվում է նույնանուն կղզեխմբի վրա։ Այն համարվում է աշխարհում երկրորդը իր երկարությամբ՝ տրանսօվկիանոսային Շանհայ - Նինբո կամուրջից հետո։ Կամուրջը S2 (Շանհայ-Լուչաոգանգ) արագ երթևեկությունների մայրուղու մի մասն է։


== Բնութագրեր ==

Երկարությունը կազմում է 32,5 կմ։ Շինարարության ավարտման պահից մինչև 2008 թ. մայիսի 1-ը, երբ բացվեց Շանհայ-Նինբո կամուրջը ՝ 35,6 կմ երկարությամբ, այն այս տեսակի ամենաերկար կամուրջն էր։ Կամուրջը կորաձև է (S-աձև)։ Լայնությունը կազմում է  31,5 մ, ունի 6՝ երեք երկկողմանի երթևեկությամբ գոտիներ։ Կամուրջի վրա տրանսպորտի տեխնիկական արագությունը 80 կմ/ժամ է։
Կառուցվածքային առումով այն բաղկացած է երեք մասից․ մայրցամաքային՝ Շանհայի  հատված, որը ձգվում է Լիանգան Դադաո փողոցի հատումից մինչև   Լուչաոգան ամբարտակ (3,7 կմ), Լուչաոգան-Դաուգույի  ծովային հատված (25.3 կմ), կղզեխմբի Դաուգույ և Փոքր Յանշանի կղզիների միջև գտնվող հատված ( 3,5 կմ), որն ավարտվում է Յանշան նավահանգստով։ Մեծամասամբ կամուրջը իրենից ներկայացնում է ոչ մեծ բարձրությամբ վիադուկ, և բարձր  ծովային հատված 420 մետր երկարությամբ՝օվկիանոսային նավերի անարգել անցումն ապահովելու համար։
Կամուրջի նախագծային արժեքը 11,8 միլիարդ յուան  ​​է (1,6 միլիարդ ԱՄՆ դոլար).:


== Ծանոթագրություններ ==


== Հղումներ ==
Official site in Chinese Archived 2006-04-12 at the Wayback Machine.
Pictures of the Donghai Bridge
Exciting Donghai Bridge and New Habor City
Про мост на сайте viewofchina.ru
Հարություն Հակոբյան (գեղանկարիչ)

Հարություն Հակոբյան (հոկտեմբերի 28, 1962(1962-10-28), Լենինական, Հայկական ԽՍՀ, ԽՍՀՄ), հայ գեղանկարիչ։


== Կենսագրություն ==
Հարություն Հակոբյանը ծնվել է 1962 թվականի հոկտեմբերի 28-ին, Լենինական քաղաքում։ 1972 թվականին ավարտել է Լենինականի թիվ 25 միջնակարգ դպրոցը։ 1979-1983 թվականներին ուսումը շարունակել է Փանոս Թերլեմեզյանի անվան գեղարվեստի պետական քոլեջի կերպարվեստի բաժնում, որից հետո՝1983-1991 թվականներին՝ Երևանի պետական գեղարվեստաթատերական ինստիտուտի գրաֆիկայի բաժնում։ Ուսանողական պրակտիկան անցկացրել է Մոսկվայի և Լենինգրադի պատկերասրահներում (1982) և  Վիլնյուսի Արվեստների ակադեմիայում (1988)։ 1992 թվականից եղել է «Ծիծեռնակ» մանկական ամսագրի գեղարվեստական խմբագիրը։
1992 թվականից անդամակցել է «Մոմիկ» մշակութային միությանը։ 1998 թվականին դարձել է Հայաստանի նկարիչների միության անդամ։ 1982 թվականինից խմբակային ցուցահանդեսների է մասնակցել Հայաստանում և արտերկրում։ 1993 թվականին անհատական ցուցահանդեսներ է ունեցել Փարիզում, 1995 թվականին՝ Վարշավայում, 2001, 2009 թվականներին՝ Բեյրութում, 2006 թվականին՝ Երևանում


== Ծանոթագրություններ ==


== Արտաքին հղումներ ==
«ԳԱԼԱ ԱՐՏ» ՑՈՒՑԱՍՐԱՀ («ՍԻԵՍՏԱ ԱՐՏ»)
Կիվինիմե

Կիվինիմե (էստ․՝ Kivinõmme), գյուղ Էստոնիայի Իդա-Վիրումաա նահանգի Իլուկա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Զգայունակություն (այլ կիրառումներ)

Զգայունակություն, կարող է վերաբերել՝

Զգայունակություն - կենդանի օրգանիզմի պատասխանելու ունակությունը արտաքին ն ներքին միջավայրից հաղորդվող գրգիռներին և նրանց փոփոխություններին
Զգայունակություն - կենդանի օրգանիզմի պատասխանելու ունակություն արտաքին և ներքին միջավայրից հաղորդվող գրգիռներին և նրանց փոփոխություններին
Զգայունակություն - ռադիոընդունիչի՝ թույլ ազդանշանները ընդունելու hատկությունը բնութագրող ցուցանիշ
Յարմինո

Յարմինո (ռուս.՝ Ярмино, բաշկիրերեն՝ Йәрмиә), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 458 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վանդունց Բադին

Վանդունց Բադին, Ակսել Բակունցի «Մթնաձոր» ժողովածուի պատմվածքներից է, որը հրատարակվել է 1927 թվականին։


=== Ժողովածուի և պատմվածքի կապ ===
«Մթնաձոր» ժողովածուի պատմվածքների գաղափարական բովանդակությունը  անսխալ հասկանալու համար կարևոր է իմանալ, թե որ ժամանակային շրջանի մասին են պատմվածքները։ Ժողովածուի պատմվածքները առավելապես պատկերում են 1920-ական թվականների գյուղի իրականությունը, թեև կան պատմվածքներ, որոնք վերաբերում են նախահեղափոխական գյուղի կենցաղին։ 1920-ական թվականներին Հայատանը գտնվում էր պատմական զարգացման նոր ճանապարին, երբ հայ իրականության մեջ դեռևս պահպանվում են հին կենցաղավարությանը և հոգեբանությանը, նահապետական ապրելակերպին բնորոշ գծերը։


=== Սյուժե ===
Պատմվածքը տավարած Վանդունց Բադու մասին է։ Նրա տունը գտնվում է հանդ տանող ճանապարհի վրա, Աթանենց ընկուզենու մոտ։ Գյուղում առաջինը արթնանում է Վանդունց Բադին, նա երկար տարիներ է ինչ պահում է գյուղի տավարը։ Նա ուներ կին և մի տղա՝ Հաբուդը, որը ծնողների միակ ապավենն էր։ Երեկոյան դուռը ճռռոցով բացվում է, և ամեն օրվա կարգով ներս է մտնում Վանդունց Բադին, հանում է տրեխները և ճաշակում օրվա բաժին հացը։ Հաբուդը երբեմն օգնում էր հորը, սակայն հայրը չէր ցանկանում, որ որդին իր նման տավարած լինի։ Նա մտածում էր նրան արհեստ սովորելու տա, իսկ մայրը ցանկանում էր, որ որդին գրագիր լինի։ Հաբուդն էլ չէր սիրում հոր աշխատանքը, գիտեր, որ հայրը խելոք մարդ է և բավարարվում է այնքանով, որքան տալիս են։ Նա առավել ատում էր Իսանանց տղաներին, որոնց տավարը պահում էր հայրը։ Եվ մի օր գյուղի գզիրը լուր է տարածում, որ պատերազմ է Գերմանիայի դեմ, և թագավորից հրաման է  եկել, որ զինվոր ուղարկեն։ Պատերազմ գնացող տղաների մեջ կար նաև Հաբուդի անունը։ Վանդունց Բադու և կնոջ սիրտը ահ է ընկում։ Հաբուդին տանում են պատերազմ, նա ռազմաճակատից հաճախ է նամակներ գրում՝ ասելով, որ զինվորները սոված են և հագուստ չունեն։ Նա ավելի շատ տեղեկություններ է հայտնում ռազմաճակատից, սակայն Իսանանց տղաները, որոնք կարդում էին նամակը, ամբողջությամբ չէին վերարտադրում գրածը։ Երկու տարի ծառայությունից հետո վերադառնում է Հաբուդը, գյուղում ասում են, որ նա բոլշևիկ է դարձել, այսինքն՝ ձգտում է հավասարության։ Մի օր Հաբուդը գնում է քաղաք, և գյուղում լուր է տարածվում, որ բոլշևիկներին ձերբակալել են։ Հաջորդ Վանդունց Բադին գնում է քաղաք որդու հետևից և իմանում է, որ որդուն սպանել են։ Որոշ ժամանակ անց մահանում է նաև Վանդունց Բադու կինը, իսկ վերջինս մնում է միայնակ։


=== Հերոսներ ===
Վանդունց Բադի - գյուղի տավարած

Հաթամի աղջիկ - Վանդունց Բադու կինը

Հաբուդ - Վանդունց Բանդու որդին

Իսանանց տղաներ - դուքանի տերերը

Դուրգար Դավիթ - արհեստավոր

Զաքի - գզիրը

Վարժապետ Մինաս - կոմիտեի ներկայացուցիչ


=== Գաղափարական բովանդակություն ===
«Վանդունց Բադին» պատմվածքում Ակսել Բակունցը ստեղծում է նախահեղափոխական գյուղի պատկերը՝  ընդգծելով կամայականությունների ազդեցությունը անհատի և ողջ հասարակության վրա։ Բոլշևիզմի հաղթանակը նոր կյանքի սկիզբ է, իսկ նոր կյանքի սկիզբը  հասարակությունից պահանջում է ամենաթանկը՝ պայքարելու և անգամ կյանքը զոհելու գիտակցված մղում։


== Ծանոթագրություններ ==